נאם וו-יון

קוריאה זהו שם קוריאני; שם המשפחה הוא נאם. נאם וו-יון (בקוריאנית: 남우현; ‏נולד ב־8 בפברואר 1991) הוא זמר-יוצר ושחקן דרום קוריאני. מוכר שם הבמה שלו וו-יון. משמש כזמר ראשי בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט. נאם וו-יון נולד בסיאול ולמד במוסד דונג-הא לאומנות ומדיה, כשהוא מתמחה במוזיקה מעשית. לוו-יון אח גדול בשם נאם בו-יון. בבעלותו חנות ידועה של ברביקיו הממוקמת בסויו, סיאול. בראיון עבור 10asia, וו-יון אמר כי בילדותו הוא שאף להיות שחקן כדורגל. אך, בסופו של דבר הוא מימש את חלומו השני להפוך לזמר כאשר הוא היה בתיכון. הוא נבחן באודישן עבור חברת התקליטים וולים אנטרטיינמנט כדי לקדם את הקריירה שלו בתחום המוזיקה כזמר סולו. הוא עבר את האודישן כאשר הוא מבצע גרסת כיסוי עבור השיר של סטיבי וונדר, Lately. באותו זמן הוא התקבל לוולים ועוד שתי חברות תקליטים נוספות, שאחת מהן היא YG אנטרטיינמנט. בסופו של דבר הוא החליט להישאר בוולים, והחל את אימוניו להיות איידול בלהקה. הוא הודה שהוא היה קצת מאוכזב שכן הוא רצה להיות זמר סולו ולא בלהקה. אך למרות זאת עבד קשה כדי לתרגל ריקוד במקום. לפני הופעת הבכורה עם אינפיניט, וו-יון היה דוגמן עבור קניון לצד ג'ון- היונג מהלהקה Beast ו- ג'י-היון מהלהקה T-ara. הוא התחרה בתחרות השישית של Hello Star כשהוא מבצע את השיר "U Go Girl" של Lee Hyori. באחד מההופעות הראשונות שלו בשידור חי, הוא כיכב בתפקיד הראשי בקליפ ווידאו של KooPD ב-2007. מאוחר יותר ב-2009, הוא הופיע בתוכנית Girl Punch של ערוץ Mnet וביצע את השיר "Words That Are Hard To Say" של Lee Seung-gi. וו-יון ידוע מאוד בזכות האהבה שהוא מרעיף על המעריצים שלו. במהלך המסע העולמי של הלהקה בשנת 2013 אהבתו למעריצים התבטאה בקנייה של טבעות כסף ופרחים בסך 3 מיליון וון. ערך מורחב – אינפיניט וו-יון עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כמנהיג וזמר ראשי של הלהקה. הקבוצה ערכה את הופעת הבכורה שלה ב-9 ביוני 2010. ערך מורחב – טוהארט תת להקה חדשה שהוקמה בשנת 2014 העונה לשם טוהארט, זהו בעצם פרויקט משותף של שתי חברות התקליטים וולים אנטרטיינמנט ו-S.M Entertainment. חברי הלהקה מורכבים מ- וו-יון חבר הלהקה אינפיניט, ומ-קי חבר הלהקה שייני. ב -20 בפברואר פורסם סרטון הקדמה בערוץ היוטיוב הרשמי של S.M אנטרטיינמנט ובו רואים את שני הבנים. ב-10 במרץ 2014 יצא לאור אלבום המיני שלהם ששמו Delicious וזה גם שמו של שיר הנושא שלו. בנוסף לכך פורסם קליפ וידאו לשיר הנושא בערוץ היוטיוב הרשמי. בספטמבר 2011 וו-יון הצטרף כחבר קבוע בתוכנית "Immortal Song 2". הופעתו הראשונה בתוכנית שודרה ב-1 באוקטובר. ב-1 בנובמבר, נודע כי וו-יון יעזוב את התוכנית בשל הופעות הקידום של הלהקה ביפן. הפרק האחרון שבו הוא מופיע שודר ב-5 בנובמבר. בדצמבר 2012, וו-יון נבחר לקחת חלק בפרויקט הקבוצתי של מופע סוף השנה של ערוץ SBS. הוא נבחר להיות בקבוצה, Dramtic Blue, לצד חברים נוספים כמו יוסוב מBeast, ג'וקוון מ 2AM, ג'י.או מMBLAQ וניל מTeen Top. תחת הכותרת "הצבע של קיי-פופ", הקבוצה הוציאה לאור וביצעה בהופעה חיה בטקס את השיר "Tearfully Beautiful" שהופק על ידי Sweetune. בתחילת 2013 הוא לקח חלק בפרויקט דואט, תחת השם Re;code, שהוא ביצע עם הזמרת פופ האינדית, לוסיה, כשהם עושים גרסה חדשה לשיר "Cactus" של Epitone Project. שיר הפסקול שלו, "When Love Comes" עבור הדרמה "Modern Farmer" יצא לאור באופן דיגיטלי ב-24 באוקטובר 2014. הוא ביצע את הופעת הבכורה שלו כשחקן במחזמר, יחד עם סונג-קיו במחזמר "גוואנגהוואם הסונטה" בתפקיד ג'יונג, שהוא הבן של הדמות הנשית הראשית במחזה. המחזה הוצג מה -3 בינואר ועד 11 במרץ 2012. הוא שיחק באותו תפקיד במחזמר שהועלה ביפן מ-4 בינואר עד 6 בינואר ב-2013. מדיה וקבצים בנושא נאם וו-יון בוויקישיתוף נאם וו-יון, ברשת החברתית אקס (טוויטר) נאם וו-יון, ברשת החברתית אינסטגרם נאם וו-יון, באתר Last.fm (באנגלית) נאם וו-יון, באתר MusicBrainz (באנגלית) נאם וו-יון, באתר Discogs (באנגלית) נאם וו-יון, באתר בילבורד (באנגלית)